Police Story

***Police Story*** (originaltittel: *Ging chaat goo si*) er en hongkongkinesisk action-komedie fra 1985 regissert av Jackie Chan. Filmen handler om en politietterforsker i Hongkong som kjemper en desperat kamp mot en narkotikaliga ledet av en søkkrik forretningsmann. Når viktige bevis forsvinner etter en massearrestasjon må han beskytte et viktig vitne som var bandelederens sekretær. Jackie Chan spiller selv hovedrollen, mens sentrale biroller spilles av , Maggie Cheung,  og . Som mange andre filmer med Jackie Chan inneholder også denne betydelig mengder med orientalsk kampkunst, akrobatikk og spektakulære actionscener. Den huskes spesielt for den spektakulær biljakt-sekvensen og oppgjøret på kjøpesenteret. Chan utførte selv mange av stuntene og skrev også filmens manus (sammen med Edward Tang). Filmens originalspråk er kinesisk, men den ble lansert internasjonalt med engelsk dubbet tale.

*Police Story* ble godt mottatt både hos publikum og filmanmelderne, og ble kåret til beste film ved Hong Kong Film Award.

Den har fått tre oppfølgere, deriblant *[[Police Story 4: First Strike]]* fra 1996, samt én spinoff (*Supercop 2*) og to nyinnspillinger (2004 og 2013).

## Handling
Etterforsker Chan Ka-Kui og flere av hans kolleger i Hongkong-politiet driver en desperat kamp mot en narkotikaliga ledet av den søkkrike forretningsmann Chu Tao. Under en større politiaksjon blir flere ligamedlemmer arrestert, men viktige bevis forsvinner, noe som fører til at alle blir løslatt.  

Kevin får deretter i oppdrag å være livvakt for bandelederens sekretær Salina, som er et viktig vitne og siste utvei for å få has på lederen. Men når vitnet blir borte, er det ingen bevis for å holde Chu, og han blir satt fri. Chu iverksetter deretter en vendetta for å få Chan dømt for mord. Chan havner på rømmen og må raskt finne vitnet for å beskytte henne og samtidig bevise sin egen uskyld.

Det hele kulminerer på et stort kjøpesenter der Chu har kontor.

## Om filmen

### Popularitet
*Police Story* innbrakte 26 millioner Hongkongdollar på kino i Hongkong i perioden 14. desember 1985 til 1. oktober 1986. Den ble den tredje mest innbringende filmen i Hongkong i 1985.   

Den har fått meget høy oppslutning hos filmanmelderne på nettstedet Rotten Tomatoes.

### Priser
Den ble kåret til beste film ved Hong Kong Film Award. Den mottok også prisen for beste actionkoreografi.

### Bakgrunn
Chan lagde *Police Story* i frustrasjon over å ha misslyktes i USA, hvor han året før hadde spilt hovedrollen i den thrillerpregede actionfilmen *The Protector.* Blant annet så oppstod det en konflikt mellom ham og regissøren slik at det ble utgitt to versjoner av *The Protector*, en for det amerikanske markedet og en for Hongkong. Filmen ble ingen suksess, og dermed hans andre mislykkede forsøk i USA. Den første var i *The Big Brawl* fra 1980.

### Annet
Chan utførte selv mange av stuntene i filmen og pådro seg flere skader som han måtte ha sykehusbehandling for.

Amerikanske actionfilmer som *[[Tango & Cash]]* *og [[Bad Boys II]]* har hentet inspirasjon fra Chans film.

Den ble ikke satt opp på kino i USA. Den ble heller ikke satt opp på kino i Norge, men utgitt på video i 1986 av .

## Rollebesetning

* Jackie Chan som etterforsker Chan Ka-Kui "Kevin"
* Brigitte Lin som Salina Fong, Chu Taos sekretær 
* Maggie Cheung som May, Ka-Kuis kjæreste
* Chor Yuen som Chu Tao, gangsterboss 
* Charlie Cho som John Ko, gangster 
* Fung Hark-On som Danny Chu Ko 
* Lam Kwok-Hung som sjefsinpektør Raymond Li
* Bill Tung som inspektør "Uncle" Bill Chou 
* Kam Hing Yin som inspektør Man 
* Mars som Kim (Cheung Wing-fat)
* Lau Chi-wing som Cheung, advokat
* Tai Po som Lee
* Kent Tong som Tak 
* Wan Fat som Mad Wing
* Bowie Wu som Sha Tau Kok, politi
* Clarence Fok som fotograf
* Money Lo som TV-reporter

## Fotnoter



## Referanser


## Eksterne lenker
*